Terje Toomistu

Terje Toomistu (sündinud 23. veebruaril 1985) on eesti etnoloog, antropoloog ja dokumentalist.

Haridus
Ta on lõpetanud 2004. aastal kuldmedaliga Paide Ühisgümnaasiumi ning õppinud 2006. aastal Montpellier' Ülikoolis majandust ja ärijuhtimist (Erasmuse stipendiumiga). 2008. aastal lõpetas ta bakalaureuseõppes Tartu Ülikooli rahvusvahelise ettevõtluse ja innovatsiooni erialal (bakalaureusetöö "Nokia brändi imago Eestis ja valitud Lõuna-Ameerika riikide noorte seas")Terje Toomistu bakalaureusetöö ESTER-is. Vaadatud 21.01.2026., seejärel õppis 2009. aastal Voroneži Riiklikus Ülikoolis vene keelt ja kultuuri. 2011. aastal lõpetas ta Tartu Ülikooli nii magistrikraadiga etnoloogia (cum laude) kui ka magistrikraadiga kommunikatsiooniuuringute alal (cum laude).

Aastatel 2010–2011 täiendas ta end Indoneesias Sanata Dharma Ülikoolis indoneesia keele ja kultuuri-uuringute alal (Dharmasiswa stipendium) ning 2012–2013 külalisüliõpilasena Tallinna Ülikooli Balti Filmi- ja Meediakoolis. Aastatel 2013–2014 oli ta Fulbrighti stipendiumiga külalisteadur USA-s Berkeleys asuvas California Ülikoolis (soo- ja naisuuringute osakonnas). 2019. aastal sai Tartu Ülikoolis doktorikraadi etnoloogias (doktoritöö "Embodied Lives, Imagined Reaches: Gendered Subjectivity and Aspirations for Belonging among waria in Indonesia" ("Kehastatud elud, kujuteldavad ulatused: Indoneesia waria'de sooline subjektsus ja kuuluvuspüüdlused"); juhendaja Art Leete).Terje Toomistu Eesti Teadusinfosüsteemis. Vaadatud 21.01.2026.

Töö
Toomistu on elanud, õppinud ja/või töötanud Prantsusmaal, Venemaal, Indoneesias, Ameerika Ühendriikides (San Franciscos), Hollandis ja Suurbritannias.Terje Toomistu Eesti Filmi Andmebaasis. Vaadatud 21.01.2026.Maria Leis. Antropoloog ja dokumentalist Terje Toomistu: nii väikese riigi puhul nagu Eesti on väga oluline hoida oma inimestega sidet Järva Teataja, 05.12.2024.

Alates 2020. aastast on ta töötanud Tartu Ülikooli etnoloogiateadurina, 2025. aastast on ta Tartu Ülikooli loomeetnograafia ja globaalse mobiilsuse teadur. Väiksema koormusega töötab ta teadurina ka Tallinna Ülikoolis.Terje Toomistu Eesti Teadusinfosüsteemis. Vaadatud 21.01.2026.

Teadustöö
Tema pikaaegsed uurimisvaldkonnad on Indoneesia inimeste sugu ja seksuaalsus, hilisnõukogudeaegne noortekultuur ning eestlaste uusmigratsioon. 

Aastatel 2020–2023 oli ta Postimehe Fondi Noor-Eesti teadusgrandi "Noored eestlased globaalses teaberingluses: elukohavalikud kasvavas diasporaas" juht ning 2022–2023 Välisministeeriumi tellitud teadusprojekti "Välismaal elavate noorte eestlaste suhe Eestiga ning faktorid, mis mõjutavad nende otsuseid Eestisse tagasi kolida või Eestiga koostööd teha" juht.Terje Toomistu Eesti Teadusinfosüsteemis. Vaadatud 21.01.2026.

Looming
Lisaks oma teadustöö tulemuste ja dokumentaalse andmestiku sisulisele tutvustamisele kirjasõnas ja loengute vormis katsetab Toomistu julgelt ka mitmesuguseid visuaal- ja etenduskunsti väljendusvahendeid ning tegutseb näituste kaaskuraatorina. 

Tema režissöörikäe all valminud mitmest antropoloogilise sisuga dokumentaalfilmist on eriti suurt publikuhuvi ilmutatud filmi "Soviet Hippies" ("Nõukogude hipid") (2017) vastu: film on linastunud ligi 30 rahvusvahelisel filmifestivalil ning võitnud auhindu ja saanud auhinnanominatsioone. Filmi on arvustanud ajalehed The Guardian ja The Economist. See oli Eestis 2017. aasta vaadatuim kodumaine dokumentaalfilm. 2018. aastal andis plaadifirma Cece Music välja ka filmis kõlanud muusika vinüülplaadil.Dokumentaalfilmis "Nõukogude hipid" kõlanud muusika jõudis vinüülile ERR Kultuur, 10.07.2018.

Enne selle menuka filmi valmimist oli ta (koos kunstnik Kiwaga) potentsiaalsele publikule eelsoojenduse teinud Nõukogude Eesti 1970. aastate psühhedeelset underground'i tutvustava näitusega "Nõukogude lillelapsed", mida sai vaadata alates 2013. aastast Eesti Rahva Muuseumis, siis kahes Rootsi muuseumis (Malmös ja Uppsalas) ning 2014. aasta suvest ka Kanadas Vancouveris. 2016. aastal jõudis see näitus Suurbritanniasse Londonisse. Näituse juurde kuulus lisaüritusena audio-performance Nõukogude-aegse keelatud muusikaga.KIWA ja Terje Toomistu näitus “Nõukogude lillelapsed” jõuab Kanadasse ERR Kultuur, 04.06.2014.Nõukogude lillelaste elu avaneb nüüd Londonis Tartu Postimees, 30.08.2016.

2026. aasta jaanuaris avati okupatsioonide ja vabaduse muuseumis Vabamu kaheks aastaks tema kaaskureeritud näitus "Ilmaküla eestlased", mis räägib väliseesti kogukondadest läbi aja. Ühtlasi on sealses väljapanekus kasutatud ta enda kogutud antropoloogilisi videomaterjale.Kaspar Viilup. Galerii: Vabamu uus näitus uurib väliseesti kogukondade lugu ERR Kultuur, 21.01.2026. 

Raamatud
"Seitse maailma" (koos Berit Renseriga). Petrone Print. 2009. ISBN 9789985999660
"Minu San Francisco". Petrone Print. 2025. ISBN 9789916822579

Dokumentaalfilmid
"Wariazone" (2011) – kaasrežissöör koos Kiwaga
"Archaeology of Ayahuasca" (2016, Cece Films)
"Soviet Hippies" ("Nõukogude hipid") (2017, Kultusfilm, Kinomaton, Moukka Filmi) – režissöör"Soviet Hippes" Eesti Filmi Andmebaas, vaadatud 21.01.2026.
"Amazonase veenid" (2021, koos Álvaro ja Diego Sarmientoga)
"Põlvkond piiri taga" (2022, Cece Films) – režissöör, stsenarist, produtsent
"Orjuse saar" (2025, režissöörid Jimmy Hendrickx, Jeremy Kewuan) – kaasstsenarist
"Piirideta põlvkond" (kuueosaline dokumentaalsari; 2026)Tiina Kruus, Priit Simson. Noorte migrantide käekäiku uurinud Terje Toomistu: Eesti on elamiseks väga kallis riik. Ja kui lisandub sõjaärevus... Delfi / LP, 17.01.2026.

Artikleid
Transsoolisuse mitu nägu. Sirp 3−5/ 2016
Лайф v Кайф ehk Trippida Nõukogude Liidus Müürileht, 12.09.2016 
Psühhedeelia renessansist. Intervjuu Stanislav Grofiga Müürileht, 20.09.2018 
Sugu, rahvus ja urbanism indoneesia waria’de kehadel. Vikerkaar 4-5/ 2019. Lk 105−112
Nõukogude hipide passiivne protest. Vikerkaar 10-11/ 2019. Lk 108−119
Arvustus: Minimalismi maksimum, sakraalne jõud – Sunn O))) Müürileht, 16.10.2019
Burning Man – transformatsioonid kõrbetuultes Müürileht, 06.12.2019

Viited

Välislingid
 Life in the 'hairy underground': the lost history of Soviet hippies The Guardian, 23. oktoober 2019
 A new documentary chronicles the secret history of Soviet hippies The Economist, 18. november 2019
 Terje Toomistu Eesti Teadusinfosüsteemis 
 Terje Toomistu Academia.edu-s
 Terje Toomistu Eesti Filmi Andmebaasis
 A brief history of Soviet hippies Terje Toomistu kõne TED-konverentsil. TEDxLambeth
 Director Terje Toomistu on her film Soviet Hippies Intervjuu
 Tiina Kruus, Priit Simson. Noorte migrantide käekäiku uurinud Terje Toomistu: Eesti on elamiseks väga kallis riik. Ja kui lisandub sõjaärevus... Delfi / LP, 17. jaanuar 2026

Kategooria:Eesti etnoloogid
Kategooria:Eesti filmitegijad
Kategooria:Tartu Ülikooli majandusteaduskonna vilistlased
Kategooria:Sündinud 1985